ግብጽ 12 ቢሊዮን ዶላር ብድር ለማግኘት የሚያስችላት የገምጋሚ ቡድን ካይሮ ሊገባ ነው
ግብጽ ከዓለም አቀፉ የገንዘብ ተቋም (አይ ኤም ኤፍ) የ12 ቢሊዮን የአሜሪካ  ዶላር ብድር ለማግኘት የሚያስችላትን የገምጋሚ ቡድን ካይሮ ሰሞኑን ሊገባ መሆኑ ተገለጸ ።የገንዘብ ተቋሙ ለግብጽ ብድሩን ከመሥጠቱ አስቀድሞ ቡድኑን በመላክ ለአሥር ቀናት ያህል በመቆየት የአገሪቱን የምጣኔ ሃብት ለውጥና መሻሻል በማየት ብድሩን  እንደሚፈቅድ ይጠበቃል ።የግብጽ የፋይናንስ ሚኒስቴርና ማዕከላዊ ባንክ መግለጫ እንዳመለከተው የዓለም አቀፉ የገንዘብ ተቋም የላከው ልዑካን ቡድን  የሚያፀድቀው ሪፖርት አገሪቱ ለሶስት ዓመት የሚቆይ  የብድር ስምምነት እንድታደርግ ያግዛታል ።ከተቋሙ የሚገኘው ብድር በአገሪቱ የተከሰተውን የውጭ ምንዛሪ እጥረትን  በመቅረፍ  የውጭ ንግድን  ለማበረታታት ይረዳል ተብሏል ። ( ምንጭ ሮይተርስ)    